Document ID: 32005D0335

ODLOČBA KOMISIJE
z dne 25. aprila 2005
o spremembi Odločbe št. 2001/657/ES o razširitvi obsega odstopanja na filete soljenih trsk in soljene trske
(notificirano pod dokumentarno številko K(2005) 1256)
(2005/335/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta 2001/882/ES z dne 27. novembra 2001 o pridružitvi čezmorskih držav in ozemelj Evropski skupnosti („Overseas Association Decision“) (1) in zlasti člena 37(9)(c) Priloge III k Sklepu,
ob upoštevanju naslednjega:
(1)
Z Odločbo 2001/657/ES (2) je bilo otokoma Saint Pierre in Miquelon odobreno odstopanje od opredelitve pojma „izdelki s poreklom“ zaradi njunega posebnega položaja glede zamrznjenih filetov trske, rdečega okuna, morske plošče in navadnega jezika oznake KN 0304 20.
(2)
Dne 20. januarja 2005 je francoska vlada zahtevala spremembo Odločbe 2001/657/ES z namenom razširitve obsega odstopanja v zvezi z zamrznjenimi fileti trske oznake KN ex 0304 20 na filete nasoljene trske oznake KN ex 0305 30 in nasoljene trske oznake KN 0305 62.
(3)
Francoska vlada je obrazložila svojo zahtevo s prilagajanjem lokalne industrije evropskemu trgu glede prodajne strategije.
(4)
Zahtevano odstopanje je utemeljeno ob upoštevanju določb člena 37(1) Priloge III k Sklepu Sveta 2001/822/ES in je nujno potrebno za ohranjanje predelave morskih sadežev ter z njo povezanih delovnih mest.
(5)
Zahtevana sprememba ne bi spremenila niti dovoljene skupne letne količine trsk niti trajanja odstopanja in zato ne bi povzročila hujše škode obstoječi industriji Skupnosti.
(6)
Odločbo 2001/657/ES je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Odbora za carinski zakonik -
SPREJELA NASLEDNJO ODLOČBO:
Člen 1
Priloga k Odločbi 2001/657/ES se spremeni v skladu s Prilogo k tej odločbi.
Člen 2
Ta odločba začne veljati 1. maja 2005.
Člen 3
Ta odločba je naslovljena na države članice.
V Bruslju, 25. aprila 2005

Labels: 17
3
6
18
15